**ΣΧΕΔΙΟ ΕΠΙΧΟΡΗΓΗΣΗΣ ΑΔΕΙΩΝ ΕΡΓΟΔΟΤΟΥΜΕΝΩΝ ΣΕ**

**ΞΕΝΟΔΟΧΕΙΑ ΤΩΝ ΟΡΕΙΝΩΝ ΘΕΡΕΤΡΩΝ ΚΑΙ ΠΕΡΙΟΧΗΣ ΠΥΡΓΟΥ ΤΥΛΛΗΡΙΑΣ ΚΑΤΑ ΤΗ ΘΕΡΙΝΗ ΠΕΡΙΟΔΟ ΤΟΥ 2021**

1. **ΣΚΟΠΟΣ**

Σκοπός του Σχεδίου είναι η επιχορήγηση της διαμονής και διατροφής των εργοδοτουμένων και των εξαρτώμενών τους σε ξενοδοχεία των ορεινών θερέτρων και της περιοχής Πύργου Τυλληρίας.

1. **ΠΕΡΙΟΔΟΣ ΕΠΙΧΟΡΗΓΗΣΗΣ ΑΔΕΙΩΝ**

Το Σχέδιο θα λειτουργήσει για την περίοδο από **4.7.2021** μέχρι **17.9.2021** για τα **ορεινά θέρετρα** και τα ξενοδοχεία της περιοχής **Πύργου Τυλληρίας**.

1. **ΔΙΚΑΙΟΥΧΟΙ**

(α). Επιχορήγηση θα παρέχεται σε εργοδοτούμενους που έχουν δικαίωμα σε απολαβές άδειας από το Κεντρικό Ταμείο Αδειών για το έτος άδειας 2020, νοουμένου ότι το κατά κεφαλή εισόδημα της οικογένειάς τους δεν υπερβαίνει τα €300,00 την εβδομάδα ή τα €1.300 το μήνα. Για τον υπολογισμό του κατά κεφαλή εισοδήματος της οικογένειας θα λαμβάνονται υπόψη οι ασφαλιστέες αποδοχές και των δύο συζύγων για το 2020.

(β). Δικαίωμα συμμετοχής σε ξενοδοχεία των ορεινών θερέτρων έχουν όλοι οι εργοδοτούμενοι, *εκτός εκείνων που διαμένουν στις περιοχές των ορεινών θερέτρων*. Δικαίωμα συμμετοχής για τα ξενοδοχεία της περιοχής Πύργου Τυλληρίας έχουν όλοι οι εργοδοτούμενοι, *εκτός εκείνων που διαμένουν σε παραθαλάσσιες περιοχές*.

(γ).Προτεραιότητα θα δίνεται στους εργοδοτούμενους με το χαμηλότερο κατά κεφαλή εισόδημα.

(δ).Δικαίωμα σε επιχορήγηση κατά την περίοδο αιχμής του Σχεδίου, δηλαδή για την περίοδο από **1.8.2021** **μέχρι 20.8.2021**, θα έχουν εργοδοτούμενοι ή οι σύζυγοί τους που δεν συμμετείχαν στο Σχέδιο από το **2018** (περιλαμβανομένου) και μετά. Για τις άλλες περιόδους λειτουργίας του Σχεδίου δικαίωμα σε επιχορήγηση θα έχουν εργοδοτούμενοι που δεν συμμετείχαν στο Σχέδιο οι ίδιοι ή οι σύζυγοί τους κατά τον τελευταίο **ένα χρόνο**, δηλαδή το **2020.**

# ΥΨΟΣ ΕΠΙΧΟΡΗΓΗΣΗΣ

Το ύψος της επιχορήγησης ποικίλλει ανάλογα με το κατά κεφαλή εισόδημα της οικογένειας, ως ακολούθως:

|  |  |  |
| --- | --- | --- |
| Κατά κεφαλή εισόδημα  της οικογένειας  την εβδομάδα τον μήνα  € € | Ποσοστό  επιχορήγησης    % | Ανώτατο ποσό  επιχορήγησης  **κατά άτομο**  **την ημέρα**  **€** |
| Μέχρι 250,00 Μέχρι 1083,33  250,01 – 300,00 1083,34 – 1.300 | 100  90 | **50,00**  **45,00** |
|  |  |  |

Σε καμιά περίπτωση το ύψος της επιχορήγησης δεν μπορεί να υπερβαίνει τα πραγματικά έξοδα διαμονής στο ξενοδοχείο.

1. **ΔΙΑΡΚΕΙΑ ΕΠΙΧΟΡΗΓΗΣΗΣ**

Η επιχορήγηση θα παρέχεται για περίοδο **από Κυριακή σε Παρασκευή** **(πέντε διανυκτερεύσεις)**.

1. **ΔΙΑΜΟΝΗ**

Για σκοπούς του Σχεδίου θα χρησιμοποιηθούν ξενοδοχεία των ορεινών θερέτρων και της περιοχής Πύργου Τυλληρίας, τα οποία θα προσφέρουν διαμονή και πλήρη διατροφή σε μειωμένες τιμές. Τα ξενοδοχεία αυτά θα πρέπει να ήταν καταταγμένα στο μητρώο του ΚΟΤ μέχρι 15/3/19 ή έχουν καταταχθεί ή έχουν εξασφαλίσει άδεια λειτουργίας από το Υφυπουργείο Τουρισμού και έχουν προσκομίσει υγειονομικό πιστοποιητικό από το Υπουργείο Υγείας.

1. **ΤΡΟΠΟΣ ΕΦΑΡΜΟΓΗΣ**

H Υπουργός Εργασίας, Πρόνοιας και Κοινωνικών Ασφαλίσεων αποφασίζει για τον τρόπο εφαρμογής του Σχεδίου καθώς και για όλα τα σχετικά διαδικαστικά ζητήματα (υποβολή αιτήσεων, κρατήσεις, επιλογή και έλεγχος ξενοδοχείων και λοιπά).

**ΥΠΗΡΕΣΙΕΣ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ**

**ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**